JESÚS: Harmonia i Paraula

****

**Centre Passatge**

**Tiana , 29 de març - 1 d'abril**

**informació:** comunitatpassatge@comunitatpassatge.org

https://www.comunitatpassatge.org/

Viure els dies de Pasqua,

en una trobada familiar i comunitària,

adults, joves i nens tindrem espais propis i celebracions conjuntes.

Celebrar la Pasqua fora de la ciutat, en un entorn que ens permet

descansar, gaudir d’una convivència i uns diàlegs distesos,

aprofundir en la nostra experiència creient i viure el tridu pasqual,

centre de la nostra fe cristiana, amb profunditat, serenor i joia.

La música de l'Esperit. *L’Esperit que hem d’escoltar és, però, més una música que no pas una lletra i per tant, no n’hi ha prou amb conèixer la partitura, la lletra de l’evangeli, sinó en percebre i copsar el seu aire, la inspiració per a moure’ns en un sentit o en un altre. Es tracta, doncs no de molts coneixements, sinó de saviesa o canvi de la nostra sensibilitat espiritual. Això és el que la carta als Hebreus vol fer entendre a aquella comunitat una mica endormiscada, un cop havien ja passat els anys exultants després de la Pentecosta. L’autor els recorda que s’havien fet infants necessitats de llet, però que l’aliment dels adults era “un canvi de sensibilitat” (He 5,14) , per distingir o discernir el que Déu vol. Fer més i més nostres la mirada de Jesús i els sentiments del cor de Jesús*. (Josep M. Rambla, *Reflexió sobre “La preparació del Pla Pastoral Diocesà” Qui tingui orelles, que escolti que diu l'Esperit a les Esglésies").*

*El silenci* *no és suspendre la paraula, és baixar el volum d'intensitat del soroll eixordador de la ment desbocada, saltant d'idea en idea, de record en record. Silenci no és solament callar. Silenci es buidar-se de si mateix fins que les coses parlen per elles mateixes. Per a la persona que ha silenciat els seus desitjos tot el que existeix parla, tot emet la seva pròpia melodia, el món es converteix en una simfonia feta de notes a cops silents, a cops eixordadors.”* *(H. Bárcena).*

*La música,* *intangible com poques i immaterial com a cap altra* *forma d'expressió, ocupa un lloc d'importància en el món de la comunicació estètica pels seus continguts de sentiments i emocions. La música sempre ha estat lligada a l’ésser humà des dels seus orígens. Arreu del món les cultures estan impregnades de música. La música ens aporta múltiples sensacions: benestar, divertiment, alegria, intimitat, connexió amb un mateix, amb els altres i amb Déu.... (Terra de Somnis, web).*

*La pregària.* *Situar-nos en el marc de l'acció de l'Esperit, en aquella situació humana oberta a discernir i captar el dinamisme d'un Amor que no para mai d'estimar.*

*Diu Teresa de Jesús : “… que no es otra cosa oración mental – a mi parecer -, sinó tratar de amistad, estando muchas veces tratando a solas con quien sabemos nos ama.”* *( Vida 8,5).*